
         МИНИСТЕРСТВО НА ТРУДА И СОЦИАЛНАТА ПОЛИТИКА

 ОБЯВЛЕНИЕ 
за подбор на служител на длъжност „Координатор”
Настоящата обява се публикува, в изпълнение на процедура за подбор на персонал, утвърдена от  Кмета  на Община Червен бряг.
 Във връзка с изпълнението на Договор за безвъзмездна финансова помощ №: BG05M9OP001-2.040-0092-С01, проект „Патронажна грижа за възрастни хора и лица с увреждания от Община Червен бряг“, финансиран по процедура BG05M9ОP001-2.040 „Патронажна грижа за възрастни хора и лица с увреждания - Компонент 2“ на Оперативна програма „Развитие на човешките ресурси” 2014-2020 г., обявява подбор за наемане на служител на длъжност „Координатор“ОПИСАНИЕ НА ДЕЙНОСТТА:

1.  Изготвя и актуализира планове и графици за предоставяните услуги на потребителите;
2. Отговаря за комплектуването на досиетата, поддържане на задължителната документация съгласно „Методика за предоставяне на патронажните грижи по домовете за възрастни лица и хора с увреждания, изготвена и утвърдена от Министерството на здравеопазването по проект „Патронажна грижа за възрастни хора и лица с увреждания- Компонент I”;
3. Изпълнява и други задачи, възложени от ръководителя на проекта, като поддържа работни взаимоотношения с членовете от екипа за управление на проекта и активно му сътрудничи;
4. Поддържа работни взаимоотношения с Ръководителя и екипа за управление и администриране на проекта, като активно му сътрудничи;
5. Отговаря за правилното и своевременно водене и съхраняване на цялата документация за които отговаря, съгласно изискванията за информиране и публичност на Оперативна програма „Развитие на човешките ресурси” 2014-2020
6. Спазва стриктно графика и утвърдените правила на Центъра;
7. Ежемесечно в срок до 1-во число на всеки месец предава писмен доклад за извършената работа и отработените часове през предходния месец на Кмета на Община Червен бряг;
8. Пряко е подчинен на ръководителя на проекта и изпълнява всички задачи поставяни от него.
БРОЙ НА ОБЯВЕНИТЕ ПОЗИЦИИ:

На длъжност „Координатор” ще бъде назначено 1 лице.
	
ПРОДЪЛЖИТЕЛНОСТ НА ОСИГУРЕНАТА ЗАЕТОСТ:


Длъжността се заема чрез сключване на срочен трудов договор по чл. 67, ал. 1, т. 2, във връзка с чл. 68, ал. 1, т. 1 от Кодекса на труда (КТ).

С одобреният кандидат се сключва срочен трудов договор за период до 30.09.2020 година, съгласно предвидения план – график за изпълнение на дейностите по проекта.
Възнаграждението по трудовия договор се осигурява от  Договор за безвъзмездна финансова помощ №: BG05M9OP001-2.040-0092-С01, проект „Патронажна грижа за възрастни хора и лица с увреждания от Община Червен бряг“, съфинансиран със средства от Европейски социален фонд.
Съгласно графика за изпълнение на проекта, трудовият договор ще бъде сключен и изпълнението на дейностите ще стартира от месец септември 2019 г.
МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТА:


Кандидатите, които желаят да кандидатстват за длъжност „Координатор” в „Центъра за почасово предоставяне на услуги  за социално включване в общността и в домашна среда ”, следва да отговарят на следните минимални изисквания:
1. Образование – висше,бакалавър;
2. Специалност-няма;
3. Условия за стаж по специалността- минимум 1 година;
4. Допълнителни квалификации и опит са предимство.
5. Умения и нагласа за работа с лица с увреждания и такива в невъзможност от самообслужване;


ДОКУМЕНТИ ЗА КАНДИДАТСТВАНЕ:


1. Заявление за постъпване на работа –  по образец;
2. Автобиография  –  по образец;
3. Копие на документ за самоличност- за справка;
4. Декларация от кандидата, че не е поставен под запрещение, не е осъждан за умишлено престъпление от общ характер на лишаване от свобода, не е лишен по съответния ред от правото да заема длъжността за която кандидатства- по образец;
5. Декларация за обработка на личните данни на кандидата – по образец;
6. Копие на диплома за завършено образование;
7. Копия от документи за допълнителна квалификация /удостоверения, сертификати за преминати обучения и др./- при наличието на такива;
8. Копие на трудова книжка, служебна книжка или друг документ удостоверяващ опита по изпълнение на подобни дейности (ако кандидатът е описал такъв във автобиографията си и това му носи предимство);
9. Други документи доказващи наличието на специфични изисквания.

Всички документи по образец, които трябва да бъдат подадени, кандидатите могат да получат:
· в сградата на Община Червен бряг, ет. 6, стая 601.
· документите са достъпни и на интернет страницата на Община Червен бряг – www.chervenbryag.bg в раздел  Проекти/Текущи проекти/Патронажна грижа за възрастни хора и лица с увреждания от Община Червен бряг,
КАНДИДАТСТВАНЕ:


Документите за кандидатстване  ще се приемат от 29.07.2019 г. до 02.08.2019 г. включително. 
Документите за кандидатстване се подават в сградата на Община Червен бряг, ет. 6, стая 601.РЕД ЗА ПРОВЕЖДАНЕ НА ПОДБОРА:

Подборът протича в два етапа  - допускане и провеждане на интервю. 
Всяко постъпило заявление за участие в подбора в рамките на обявения срок се разглежда от комисия, назначена със заповед на Кмета на община Червен бряг. Комисията изготвя протокол за допуснатите и недопуснатите до събеседването кандидати, който се публикува на електронната страница на Община Червен бряг и на таблото с обявите в Центъра за услуги и информация на гражданите в сградата на Община Червен бряг.
Списъкът на допуснатите до събеседване, както и датата, мястото и часът на провеждането му ще бъдат публикувани на електронната страница на Община Червен бряг и на таблото с обявите в Центъра за услуги и информация на гражданите в сградата на Община Червен бряг до 09.08.2019 г. 
Интервюто ще се проведе от Комисия, като по време на интервюто членовете на комисията ще имат за цел да установят мотивите за кандидатстване, очакванията към работата, професионалните компетенции, мотивировката за работа в сферата на социалните дейности.
Резултатите от подбора ще бъдат публикувани на електронната страница на Община Червен бряг и на таблото с обявите в Центъра за услуги и информация на гражданите в сградата на Община Червен бряг до 23.08.2019 г.


За повече информация: Община Червен бряг,
ул. „Антим I” № 1, ет. 6, стая 601,
телефони за връзка: 0882 590 006; 0884 899 926

------------------------------------------------------ www.eufunds.bg ------------------------------------------------------

Проект „Патронажна грижа за възрастни хора и лица с увреждания от Община Червен бряг ”, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд.

